A Bizottság határozata

(2002. június 20.)

a Bolgár Köztársaságból származó halászati termékek behozatalára vonatkozó különleges feltételek megállapításáról

(az értesítés a C(2002) 2195. számú dokumentummal történt)

(EGT vonatkozású szöveg)

(2002/472/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel módosított [1], a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikke (1) bekezdésére,

mivel:

(1) A Bizottság nevében ellenőrzést hajtottak végre a Bolgár Köztársaságban a halászati termékek előállítása, tárolása és Közösségbe történő feladása körülményeinek ellenőrzése céljából.

(2) A halászati termékek egészségügyi vizsgálatára és ellen- őrzésére vonatkozó bolgár jogszabályok követelményei egyenértékűnek tekinthetők a 91/493/EGK irányelvben megállapítottakkal.

(3) A "National Veterinary Service (NVS) of the Ministry of Agriculture and Forest" képes a hatályban lévő jogszabályok alkalmazásának hatékony ellenőrzésére.

(4) Részletes szabályokat kell megállapítani a Bulgáriából a Közösségbe behozott halászati termékek szállítmányait a 91/493/EGK irányelv értelmében kísérő egészségügyi bizonyítványra vonatkozóan. E szabályoknak ki kell terjedniük különösen egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására.

(5) A halászati termékek – bizonyos fagyasztott termékek kivételével – csomagolásán elhelyezendő jelölésnek fel kell tüntetnie a harmadik ország nevét és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.

(6) Továbbá össze kell állítani az engedélyezett létesítmények, feldolgozó hajók vagy hűtőházak, valamint a 92/48/EGK tanácsi irányelv [3] követelményeinek megfelelően felszerelt fagyasztóhajók jegyzékét. E jegyzékeket az NVS Bizottságnak szóló közleménye alapján kell összeállítani. Ezért az NVS feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartatását.

(7) Az NVS hivatalos biztosítékokat nyújtott a 91/493/EGK irányelv mellékletének V. fejezetében megállapított, a halászati termékek ellenőrzésével kapcsolatos szabályok betartásáról, valamint az említett irányelvben megállapítottakkal egyenértékű higiéniai követelmények teljesítéséről.

(8) A Bulgáriában tett ellenőrző látogatás azonban hiányosságokat tárt fel az állatorvosi felügyeletet illetően, a halgazdaságok hiányosságainak azonosításával, illetve a halászati termékekre és élő halakra vonatkozó kiviteli egészségügyi bizonyítványok kiállításával kapcsolatban. Ezért a Bulgáriából történő behozatalra feljogosított létesítmények és hajók jegyzékének új létesítményekkel vagy hajókkal történő kiegészítése előtt a Bizottság szakértőinek új helyszíni ellenőrzést kell végrehajtaniuk.

(9) Tekintettel az ellenőrző látogatás eredményeire, a fizikai ellenőrzések gyakoriságának a 90/675/EGK tanácsi irányelv alapján harmadik országokból behozott egyes termékszállítmányok fizikai ellenőrzésének csökkentett gyakoriságáról szóló, 1994. május 20-i 94/360/EK bizottsági határozatban [4] megállapított csökkentése nem alkalmazható a Bulgáriából behozott halászati termékekre.

(10) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Bulgáriában a "National Veterinary Service (NVS) of the Ministry of Agriculture and Forest" a halászati termékek 91/493/EGK irányelv követelményeinek való megfelelését ellenőrző és igazoló illetékes hatóság.

2. cikk

(1) Bulgáriából a Közösségbe behozott halászati termékeknek a (2), (3) és (4) bekezdésben megállapított feltételeknek kell megfelelniük.

(2) Minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, amely összhangban van az I. mellékletben meghatározott mintával és egyetlen lapból áll.

(3) A termékeknek a II. mellékletben felsorolt engedélyezett létesítményekből, feldolgozó hajókról illetve hűtőházakból, vagy nyilvántartásba vett fagyasztó hajókról kell származniuk.

(4) A tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "BULGÁRIA" szót és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.

3. cikk

(1) A 2. cikk (2) bekezdésében említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványokon fel kell tüntetni az NVS képviselőjének nevét, beosztását és aláírását, valamint az NVS többi bejegyzéstől eltérő színű hivatalos pecsétjét.

4. cikk

A tagállamok a Bulgáriából származó halászati termékek behozatalakor e termékekre nem alkalmazhatják a fizikai ellenőrzések gyakoriságának a 94/360/EK bizottsági határozatban meghatározott csökkentését.

5. cikk

(1) A II. melléklet csak egy helyszíni ellenőrző látogatás eredményei alapján módosítható.

(2) Az (1) bekezdéstől eltérve, a II. melléklet a 95/408/EK határozatban megállapított eljárásnak megfelelően módosítható, az ugyanezen melléklet jegyzékében szereplő létesítmények és hajók nevének megváltoztatása vagy törlése érdekében.

6. cikk

Ezt a határozatot 2002. június 24-től kell alkalmazni.

7. cikk

Ennek a határozatnak a tagállamok a címzettjei.

Kelt Brüsszelben, 2002. június 20-án.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 187., 1992.7.7., 41. o.

[4] HL L 158., 1994.6.25., 41. o.

--------------------------------------------------

I. MELLÉKLET

+++++ TIFF +++++

+++++ TIFF +++++

--------------------------------------------------

II. MELLÉKLET

LÉTESÍTMÉNYEK ÉS HAJÓK JEGYZÉKE

PP:

feldolgozó üzem (Processing Plant)

Engedélyezési szám | Név | Város/Régió | Kategória |

BG 0513001 | Maxim-G Keranov | Novo Sello – Vidin District | PP |

BG 1613002 | Parpen Chobanov | Boliartsi – Plovdiv District | PP |

BG 2113002 | Salvenius ReyaFish | Dospat – Smolyan District | PP |

BG 2613001 | Euro Pesca, Ltd company | Svilengrad – Haskovo District | PP |

--------------------------------------------------